**ŠALČININKŲ R. ČIUŽIAKAMPIO PAGRINDINĖS MOKYKLOS REORGANIZAVIMO PRIJUNGIANT JĄ PRIE ŠALČININKŲ JANO SNIADECKIO GIMNAZIJOS**

**SĄLYGŲ APRAŠAS**

**I SKYRIUS**

**BENDROSIOS NUOSTATOS**

1. Šalčininkų r. Čiužiakampio pagrindinės mokyklos reorganizavimo sąlygų aprašas (toliau - Aprašas) nustato Šalčininkų r. Čiužiakampio pagrindinės mokyklos reorganizavimo, prijungiant ją prie Šalčininkų Jano Sniadeckio gimnazijos, eigą.

2. Vadovaudamasi Lietuvos Respublikos civilinio kodekso 2.95-2.96 straipsniais, 2.97 straipsnio 3 dalimi, 2.99 straipsnio 1 ir 2 dalimis ir 2.101 straipsniu, Lietuvos Respublikos vietos savivaldos įstatymo 16 straipsnio 2 dalies 21 punktu, Lietuvos Respublikos biudžetinių įstaigų įstatymo 4 straipsnio 2 dalimi, 3 dalies 4, 7 punktais, 4 dalimi, 14 straipsniu, Lietuvos Respublikos švietimo įstatymo 44 straipsnio 2, 4, 5, 6 dalimis ir 58 straipsnio 1 dalies 3 punktu, Lietuvos Respublikos Vyriausybės 2011 m. birželio 29 d. nutarimu Nr. 768 patvirtintomis Mokyklų, vykdančių formaliojo švietimo programas, tinklo kūrimo taisyklėmis, įgyvendindama Šalčininkų rajono savivaldybės mokyklų tinklo pertvarkos 2021–2025 metų bendrąjį planą, patvirtintą Šalčininkų rajono savivaldybės tarybos 2022 m. kovo 31 d. sprendimu Nr. T-828 „Dėl Šalčininkų rajono savivaldybės tarybos 2021 m. balandžio 8 d. sprendimo Nr. T-601 „Dėl Šalčininkų rajono savivaldybės bendrojo ugdymo mokyklų tinklo pertvarkos 2021–2025 metų bendrojo plano patvirtinimo“ pakeitimo“ bei Šalčininkų rajono savivaldybės tarybos 2022 m. gegužės 5 d. sprendimą Nr. T-860 „Dėl sutikimo reorganizuoti Šalčininkų r. Čiužiakampio pagrindinę mokyklą“.

**II SKYRIUS**

**REORGANIZUOJAMŲ JURIDINIŲ ASMENŲ DUOMENYS**

3. Reorganizuojamas juridinis asmuo:

3.1. įstaigos pavadinimas – Šalčininkų r. Čiužiakampio pagrindinė mokykla;

3.2. juridinio asmens kodas – 191414994;

3.3. teisinė forma – savivaldybės biudžetinė įstaiga;

3.4. buveinė – Mokyklos g. 2, Čiužiakampio k., Šalčininkų rajonas;

3.5. registras, kuriame kaupiami ir saugomi duomenys – Valstybės įmonės Registrų centro Juridinių asmenų registras.

4. Reorganizavime dalyvaujantis juridinis asmuo:

4.1. įstaigos pavadinimas – Šalčininkų Jano Sniadeckio gimnazija;

4.2. juridinio asmens kodas – 191415758;

4.3. teisinė forma – savivaldybės biudžetinė įstaiga;

4.4. buveinė – Mokyklos g. 22, Šalčininkai;

4.5. registras, kuriame kaupiami ir saugomi duomenys – Valstybės įmonės Registrų centro Juridinių asmenų registras.

**III SKYRIUS**

**REORGANIZAVIMO BŪDAS, PASIBAIGIANČIOS BIUDŽETINĖS ĮSTAIGOS, PO REORGANIZAVIMO VEIKSIANČIOS BIUDŽETINĖS ĮSTAIGOS**

5. Reorganizavimo būdas – prijungimas.

5.1. Šalčininkų r. Čiužiakampio pagrindinė mokykla prijungiama prie Šalčininkų Jano Sniadeckio gimnazijos.

5.2. Šalčininkų r. Čiužiakampio pagrindinė mokykla po reorganizavimo kaip juridinis asmuo savo veiklą baigia nuo jos išregistravimo iš VĮ Registrų centro Juridinių asmenų registro dienos, bet ne vėliau kaip 2022 m. rugpjūčio 31d.

5.3. Šalčininkų Jano Sniadeckio gimnazija, kaip juridinis asmuo, tęsia veiklą.

5.4. Šalčininkų r. Čiužiakampio pagrindinė mokykla tampa Šalčininkų Jano Sniadeckio gimnazijos Čiužiakampio skyriumi. Čiužiakampio skyriaus pagrindinės veiklos rūšys po reorganizavimo:

 5.4.1. ikimokyklinis ugdymas;

 5.4.2. priešmokyklinis ugdymas.

 6. Buveinė – Mokyklos g. 2, Čiužiakampio k., Šalčininkų rajonas.

**IV SKYRIUS**

**TEISIŲ IR PAREIGŲ PERĖMIMO MOMENTAS**

7. Reorganizavimo terminai:

7.1. reorganizavimo pradžia – reorganizavimo sąlygų aprašo viešo paskelbimo diena;

7.2. reorganizavimo pabaiga – 2022 m. rugpjūčio 31 d.;

7.3. nuo 2022 m. rugsėjo 1 d. Šalčininkų Jano Sniadeckio gimnazijai pereina visos reorganizuotos Šalčininkų r. Čiužiakampio pagrindinės mokyklos teisės ir pareigos.

8. Nuo viešo paskelbimo apie reorganizavimo sąlygų aprašo parengimą dienos Šalčininkų r. Čiužiakampio pagrindinė mokykla įgyja reorganizuojamos įstaigos statusą, o Šalčininkų Jano Sniadeckio gimnazija – dalyvaujančios reorganizavime statusą.

**V SKYRIUS**

**PO REORGANIZAVIMO VEIKSIANČIOS BIUDŽETINĖS ĮSTAIGOS SAVININKO TEISES IR PAREIGAS ĮGYVENDINANTI INSTITUCIJA**

9. Po reorganizavimo veikiančios Šalčininkų Jano Sniadeckio gimnazijos savininko teises ir pareigas įgyvendinanti institucija – Šalčininkų rajono savivaldybės taryba.

**VI SKYRIUS**

**REORGANIZAVIMO TIKSLAS, SĄLYGOS**

10. Reorganizavimo tikslas – didinti biudžetinių įstaigų veiklos ir valdymo efektyvumą optimizuojant administravimą, sudaryti visiems mokiniams vienodas kokybiško ugdymo(si) sąlygas maksimaliai išnaudojant ugdymo plano galimybes ir užtikrinant racionalų ugdymui skirtų lėšų bei mokyklų patalpų panaudojimą.

11. Šalčininkų r. Čiužiakampio pagrindinės mokyklos l. e. direktoriaus pareigas po reorganizavimo sąlygų aprašo viešo paskelbimo raštu praneša visiems biudžetinės įstaigos kreditoriams ir tiekėjams, nutraukia sutartis ir atsiskaito su paslaugų tiekėjais iki 2022 m. rugpjūčio 31 d.

12. Šalčininkų r. Čiužiakampio pagrindinės mokyklos ir Šalčininkų Jano Sniadeckio gimnazijos direktoriai ne vėliau kaip pirmą viešo paskelbimo apie reorganizavimo sąlygų aprašo parengimą dieną pateikia Aprašą Valstybės įmonės Registrų centro Juridinių asmenų registrui.

13. Šalčininkų r. Čiužiakampio pagrindinės mokyklos direktorius apie mokyklos reorganizavimą raštu praneša kiekvienam mokiniui ne vėliau kaip per vieną mėnesį nuo sprendimo priėmimo dienos.

14. Šalčininkų r. Čiužiakampio pagrindinės mokyklos bei Šalčininkų Jano Sniadeckio gimnazijos administracijos privalo reorganizavimo metu užtikrinti nepertraukiamą, įstaigų nuostatus atitinkančią veiklą.

15. Šalčininkų Jano Sniadeckio gimnazijos direktorius, neviršydamas Šalčininkų savivaldybės tarybos nustatyto didžiausio leistino pareigybių skaičiaus, patvirtina Šalčininkų Jano Sniadeckio gimnazijos pareigybių sąrašą, įstaigos struktūrą, įsigaliosiančius nuo 2022 m. rugsėjo 1 d.

16. Šalčininkų Jano Sniadeckio gimnazijos direktoriui sudarius ir patvirtinus Šalčininkų Jano Sniadeckio gimnazijos pareigybių sąrašą, abiejų įstaigų direktoriai, vadovaudamiesi Lietuvos Respublikos teisės aktais, įspėja darbuotojus apie darbo sąlygų pasikeitimą ar galimą atleidimą iš darbo, jeigu jie nesutinka dirbti pakeistomis darbo sąlygomis ar jiems nėra pasiūlytos pareigos pagal patvirtintą Šalčininkų Jano Sniadeckio gimnazijos pareigybių sąrašą.

17. Šalčininkų rajono savivaldybės meras teisės aktų nustatyta tvarka įspėja l. e. Šalčininkų r. Čiužiakampio pagrindinės mokyklos direktoriaus pareigas Aną Kločkienę apie darbo organizavimo sąlygų pasikeitimą ar apie atleidimą nesutikus dirbti pakeistomis darbo sąlygomis nuo 2022 m. rugsėjo 1 d.

**VII SKYRIUS**

**TURTO PERDAVIMAS**

18. Reorganizuojamos Šalčininkų r. Čiužiakampio pagrindinės mokyklos direktorius sudaro įstaigos ilgalaikio ir trumpalaikio materialaus turto sąrašus ir remdamasi Šalčininkų rajono tarybos sprendimu perduoda valdyti, naudoti ir disponuoti Šalčininkų Jano Sniadeckio gimnazijai.

**VIII SKYRIUS**

**DOKUMENTŲ IR FINANSINĖS ATSISKAITOMYBĖS PERĖMIMAS**

19. Reorganizuojamos Šalčininkų r. Čiužiakampio pagrindinės mokyklos dokumentai ir archyvas perduodami Šalčininkų Jano Sniadeckio gimnazijai teisės aktų nustatyta tvarka pasirašant perdavimo – priėmimo aktus.

20. Šalčininkų r. Čiužiakampio pagrindinės mokyklos antspaudai, pasirašius turto ir dokumentacijos perdavimo – priėmimo aktus, teisės aktų nustatyta tvarka sunaikinami.

21. Šalčininkų r. Čiužiakampio pagrindinės mokyklos įsipareigojimai Valstybinei mokesčių inspekcijai, Socialinio draudimo fondo valdybai, kreditoriams perduodami Šalčininkų Jano Sniadeckio gimnazijai.

\_\_\_\_\_\_\_\_\_\_\_\_\_\_\_\_\_\_\_\_\_\_

Šalčininkų Jano Sniadeckio gimnazijos

Direktorius

Irena Volska

L. e. Šalčininkų r. Čiužiakampio pagrindinės mokyklos

direktoriaus pareigas

Ana Kločkienė